Likumprojekts

**Grozījumi likumā "Par audzinoša rakstura piespiedu līdzekļu piemērošanu bērniem"**

Izdarīt likumā "[Par audzinoša rakstura piespiedu līdzekļu piemērošanu bērniem](http://likumi.lv/ta/id/68489-par-audzinosa-rakstura-piespiedu-lidzeklu-piemerosanu-berniem)" (Latvijas Republikas Saeimas un Ministru Kabineta Ziņotājs, 2002, 23. nr.; 2004, 2., 14. nr.; 2005, 8. nr.; 2006, 2. nr.; 2007, 3. nr.; Latvijas Vēstnesis, 2010, 74. nr.; 2015, 127. nr.) šādus grozījumus:

 1. Aizstāt 2. pantā vārdu "likumā" ar vārdiem "normatīvajos aktos".

2. Izslēgt 4. panta 4. punktā vārdus "attiecībā uz kuru pieņemts lēmums par administratīvā pārkāpuma lietas vai materiālu nosūtīšanu pašvaldības administratīvajai komisijai audzinoša rakstura piespiedu līdzekļu piemērošanai".

3. Papildināt 15. pantu ar otro daļu šādā redakcijā:

"(2) Ja pārkāpumu ir izdarījis bērns vecumā no 11 līdz 14 gadiem, institūcija (amatpersona) pārbauda faktus par pārkāpumu Latvijas Administratīvo pārkāpumu kodeksā noteiktajā kārtībā."

4. Papildināt 16. pantu ar trešo daļu šādā redakcijā:

"(3) Šā panta pirmajā daļā minētie dokumenti ir pievienojami arī administratīvā pārkāpuma lietai vai pārkāpuma pārbaudes materiāliem, ja tiem ir nozīme lietas pareizā izlemšanā. Dokumentus pieprasa institūcija (amatpersona), kas pilnvarota uzsākt lietvedību administratīvā pārkāpuma lietā vai izskatīt administratīvā pārkāpuma lietu."

5.  21. pantā:

aizstāt pirmajā un otrajā daļā vārdu "inspektors" ar vārdu "pārstāvis";

papildināt pantu ar 1.1 daļu šādā redakcijā:

"(11) Tiesas sēdē, kurā izskata administratīvās komisijas lūgumu par audzinoša rakstura piespiedu līdzekļa piemērošanu, obligāti piedalās bērns, viens no viņa vecākiem (aizbildnis) vai bāriņtiesas pārstāvis, administratīvās komisijas pārstāvis, bērnu tiesību aizsardzības institūcijas speciālists un policijas pārstāvis.";

izslēgt trešajā daļā vārdu "(pagasttiesas)".

6. Aizstāt 24. panta ceturtajā daļā vārdus "pamatojoties uz bērna rakstveida paskaidrojumu" ar vārdiem "bez bērna klātbūtnes, pamatojoties uz lietā esošajiem materiāliem".

7. Aizstāt 25.2 panta trešajā daļā vārdus "par izlīgumu izdara ierakstu administratīvās komisijas sēdes protokolā" ar vārdiem "izlīgumu noformē rakstveidā".

8.  26. pantā:

izteikt pirmās daļas 1. punktu šādā redakcijā:

"1) piemērot vienu no šajā likumā noteiktajiem pamata audzinoša rakstura piespiedu līdzekļiem vai pamata piespiedu līdzekli un papildu piespiedu līdzekli. Lēmumā norāda piemērotā audzinoša rakstura piespiedu līdzekļa izpildes uzsākšanas termiņu;";

izteikt otrās daļas 1. punktu šādā redakcijā:

"1) piemērot vienu no šajā likumā noteiktajiem pamata audzinoša rakstura piespiedu līdzekļiem vai pamata piespiedu līdzekli un papildu piespiedu līdzekli. Lēmumā norāda piemērotā audzinoša rakstura piespiedu līdzekļa izpildes uzsākšanas termiņu;".

9. Izteikt 27. panta 6. punktu šādā redakcijā:

"6) līdz lēmuma pieņemšanas dienai ir pagājuši divi mēneši, skaitot no administratīvā pārkāpuma lietas vai pārkāpuma pārbaudes materiālu saņemšanas dienas;".

10. Aizstāt 28. panta otrajā daļā skaitli un vārdu "10 dienu" ar skaitli un vārdu "10 darbdienu".

11. Papildināt 33. pantu ar 2.1 daļu šādā redakcijā:

"(21) Ja bērns apzināti izvairās no lēmuma par audzinoša rakstura piespiedu līdzekļa piemērošanu izpildes un administratīvā komisija ir izsmēlusi iespējas piemērot stingrāku audzinoša rakstura piespiedu līdzekli, tā var iesniegt tiesā motivētu lūgumu piemērot bērnam tādu audzinoša rakstura piespiedu līdzekli, kura piemērošana nav administratīvās komisijas kompetencē. Tiesa lietu izskata šā likuma IV nodaļā noteiktajā kārtībā. Izskatot lietu, tiesa vērtē, vai, piemērojot bērnam stingrāku audzinoša rakstura piespiedu līdzekli, tiks sasniegti šajā likumā minētie audzinoša rakstura piespiedu līdzekļu mērķi."

12. Papildināt pārejas noteikumus ar 5. un 6. punktu šādā redakcijā:

"5*.* Pašvaldības administratīvā komisija var lemt par audzinoša rakstura piespiedu līdzekļu piemērošanu arī tajās lietās, kas uzsāktas līdz 2015. gada 31. decembrim un nosūtītas administratīvajai komisijai administratīvā soda piemērošanai.

6. Grozījumu šā likuma 27. panta 6. punktā par noilguma termiņu piemēro arī tajās lietās, kas uzsāktas līdz 2015. gada 31. decembrim."

Likums stājas spēkā 2016. gada 1. janvārī.

Tieslietu ministrs

Dzintars Rasnačs